মানসিক ভারসাম্যহীন মহিলাকে ধর্ষণের অভিযোগ

ভাঙড়: মানসিক ভারসাম্যহীন মহিলাকে ধর্ষণ (Mentally Challenged Woman Allegedly Raped) করার অভিযোগ প্রতিবেশী এক যুবকের বিরুদ্ধে। অভিযুক্ত যুবককে গ্রেফতার করে পোলেরহাট থানার পুলিশ।। ধৃত যুবকের নাম মনিরুল মোল্লা। বাড়ি পোলেরহাট থানা এলাকার কুলবেড়িয়া এলাকায়। নির্যাতিতার পাড়াতেই থাকেন তিনি। ফাঁকা বাড়িতে মহিলার উপর নির্যাতন করেন যুবক। পোলের হাট থানায় (Polerhat Police Station) অভিযোগ দায়ের। নিউটাউন থেকে গ্রেফতার করা হয় ওই যুবককে।

আরও পড়ুন:‘ভোট এলেই ফুরফুরার মনে পড়ে’, মুখ্যমন্ত্রীকে কটাক্ষ শুভেন্দুর

পুলিশ ও স্থানীয় সূত্রে খবর, রবিবার কেনাকাটার জন্য বাড়ির বাইরে গিয়েছিলেন মা। বাড়িতে কেউ না থাকার সুযোগে নিয়ে একা পেয়ে মানসিক ভারসাম্যহীন এক তরুণীকে ধর্ষণ করে বলে অভিযোগ। মা বাড়িতে ফিরতেই দেখেন কান্নাকাটি করেছে নির্যাতিতা। তারপরেই পোলেরহাট থানায় লিখিত অভিযোগ করে মা। অভিযোগের ভিত্তিতে এক ঘন্টার মধ্যে অভিযুক্তকে গ্রেফতার করে পোলেরহাট থানার পুলিশ। জিজ্ঞাসাবাদ শুরু করেছে পোলেরহাট থানার পুলিশ।